[pic] | EUROOPAN YHTEISÖJEN KOMISSIO | Bryssel 13.6.2007 KOM(2007) 342 lopullinen Ehdotus: NEUVOSTON PÄÄTÖS, toimitusvarmuutta, keskinäistä avunantoa ja energiatehokkuutta koskevan yhteisön säännöstön soveltamisen laajentamista koskevasta Euroopan yhteisön kannasta energiayhteisön ministerineuvostossa 29 päivänä kesäkuuta 2007 (Podgorica) (komission esittämä) PERUSTELUT Euroopan yhteisö ehdottaa yhteisön säännöstön soveltamisen ulottamista koskemaan sopimuspuolia. Energiayhteisön perustamissopimuksen II osaston nojalla tehtävä soveltamisen laajennus perustuu energiayhteisön perustamissopimuksen 100 artiklan ii kohtaan. Euroopan yhteisön ehdottaa, että tällä menettelyllä hyväksytään seuraavat direktiivit ja seuraava asetus: 1. direktiivi 2005/89/EY sähkön toimitusvarmuuden ja infrastruktuuri-investointien turvaamiseksi toteutettavista toimenpiteistä 2. direktiivi 2004/67/EY maakaasun toimitusvarmuuden takaavista toimenpiteistä 3. asetus (EY) N:o 1775/2005 maakaasunsiirtoverkkoihin pääsyä koskevista edellytyksistä. Komissio tarkastelee, miten asiaankuuluvien elinten tiivis yhteensovitus ja/tai niiden toiminnan vakiinnuttaminen parhaiten toteutetaan. Energiayhteisön perustamissopimuksen 46 artiklassa määrätään, että keskinäistä avunantoa koskevan velvollisuuden täyttämistä varten on annettava menettelyasiakirja. Euroopan yhteisö ehdottaa sen vuoksi, että energiayhteisön perustamissopimuksen 46 artiklassa mainittua aikarajaa pidennetään kahteen tai kolmeen vuoteen 100 artiklan i kohdan nojalla. Perusteena on, että EU tarkastelee vielä kysymystä, eikä energiayhteisön perustamissopimuksen kanssa ole syytä edetä ennen kuin EU on päättänyt omasta kannastaan. Muuten on vaarana, että sopimuspuolten kesken tapahtuu syrjintää (katso 4 artiklan 6 kohta, päätös perustamissopimuksen tekemisestä, 2006/500/EY, EUVL L 198/15, 29.5.2006). Pysyvää korkean tason ryhmää pyydetään laatimaan EU:lle kertomus, joka heijastaa sopimuspuolten näkemyksiä, jotta nämä näkemykset voidaan ottaa käsiteltäviksi EU:ssa käytävässä keskustelussa. Tämä ehdotus ei merkitse Euroopan yhteisön taloudellista sitoutumista. Ehdotuksen taloudellisia näkökohtia käsitellään energiayhteisön talousarvioesityksessä vuodelle 2008/2009. Ehdotus: NEUVOSTON PÄÄTÖS, toimitusvarmuutta, keskinäistä avunantoa ja energiatehokkuutta koskevan yhteisön säännöstön soveltamisen laajentamista koskevasta Euroopan yhteisön kannasta energiayhteisön ministerineuvostossa 29 päivänä kesäkuuta 2007 (Podgorica) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 300 artiklan 2 kohdan 2 kappaleen, ottaa huomioon energiayhteisön perustamissopimuksen tekemisestä Euroopan yhteisön puolesta 29 päivänä toukokuuta 2006 tehdyn neuvoston päätöksen 2006/500/EY ja erityisesti sen 4 artiklan, ON PÄÄTTÄNYT SEURAAVAA: Ainoa artikla Tämän päätöksen liitteessä on ministerineuvostossa päätetty Euroopan yhteisön kanta ministerien asialistasta energiayhteisön ministerikokousta varten Podgoricassa 29 päivänä kesäkuuta 2007. Tehty Brysselissä Neuvoston puolesta Puheenjohtaja LIITE Yhteisön säännöstön soveltamisen laajentaminen Yhteisö ehdottaa, että direktiivi 2005/89/EY sähkön toimitusvarmuuden ja infrastruktuuri-investointien turvaamiseksi toteutettavista toimenpiteistä, direktiivi 2004/67/EY maakaasun toimitusvarmuuden takaavista toimenpiteistä ja asetus (EY) N:o 1775/2005 maakaasunsiirtoverkkoihin pääsyä koskevista edellytyksistä sisällytetään energiayhteisön perustamissopimukseen kyseisen sopimuksen 100 artiklan ii kohdan perusteella, ja että säädetään sopivat siirtymäajat. Komissio tarkastelee, miten asiaankuuluvien elinten tiivis yhteensovitus ja/tai komiteoiden toiminnan vakiinnuttaminen parhaiten toteutetaan. Toimitusvarmuus Yhteisö voi energiayhteisön perustamissopimuksen 29 artiklan osalta suostua täytäntöönpanotoimeen (tai mekanismiin), jolla on sama vaikutus kuin sähkön toimitusvarmuuden ja infrastruktuuri-investointien turvaamiseksi toteutettavista toimenpiteistä annetun direktiivin 2005/89/EY ja maakaasun toimitusvarmuuden takaavista toimenpiteistä annetun direktiivi 2004/67/EY nojalla tehdyillä jäsenvaltioiden sitoumuksilla. Yhteisö voi myös suostua laatimaan edellä mainittujen tietojen pohjalta yhteenvedon, jonka se toimittaa energiayhteisön sihteeristölle. Keskinäinen avunanto Ottaen huomioon energiayhteisön perustamissopimuksen 44–46 artiklan ja energiayhteisössä ehdotetun muutoksen pidentää aikarajaa kahteen tai kolmeen vuoteen energiayhteisön perustamissopimuksen 100 artiklan i kohdan nojalla yhteisö voi suostua - turvatoimenpiteitä ja keskinäistä avunantoa koskevaan lausekkeeseen, mikäli energiamarkkinoilla tapahtuu alueellisia häiriöitä. Toimilla olisi samanlainen vaikutus kuin direktiivin 2003/54/EY 24 artiklalla ja direktiivin 2003/55/EY 26 artiklalla[1] sekä muulla asiaan sovellettavalla yhteisön säännöstöllä sekä - perustamaan työryhmän tarkastelemaan asiaa ja laatimaan kertomuksen energiayhteisön ministerineuvoston käsiteltäväksi viimeistään vuoden kuluttua. Energiatehokkuus Ottaen huomioon energiayhteisön perustamissopimuksen 35 artiklan yhteisö voi suostua perustamaan työryhmän laatimaan yksityiskohtaista suunnitelmaa energiatehokkuuskysymysten käsittelyä varten energiayhteisössä. [1] Teksti on otettu suoraan asiakirjasta 7554/04, josta sovittiin neuvostossa 6. huhtikuuta 2004.